Priroda i društvo 29.5.2020.

Za početak možete pročitati tekst o Nikoli Šubiću Zrinskom u radnoj bilježnici na str. 101.Što mislite, zašto se Nikola Šubić Zrinski nije htio predati Turskoj vojsci? Usmeno odgovorite na pitanje.

Danas ćemo učiti o stoljetnoj borbi za očuvanje samostalnosti. Naučit ćemo tko je nakon Zvonimirove smrti došao na hrvatsko prijestolje, zatim ćemo govoriti o ugarskom kralju iz obitelji Arpadović, doznat ćemo koje su hrvatske kneževske obitelji jačale u to doba te o najezdi Osmanlija i bitki na Krbavskom polju kao i o Habsburgovcima na hrvatskom prijestolju i pobuni Zrinskih i Frankopana. Sada otvorite udžbenik i pročitajte tekst na 78. i 79. strani. Usmeno odgovorite na sljedeća pitanja: Kada Arpadovići dolaze na hrvatsko prijestolje? Koje su velikaške obitelji ojačale tijekom njihove vladavine? Objasni i pokaži na zemljovidu u kojim su dijelovima Hrvatske vladale pojedine obitelji. U kojem stoljeću započinju bitke s Osmanlijama u Hrvatskoj? Kakve su posljedice bitke na Krbavskom polju u Hrvatskoj? Kada Habsburgovci dolaze na hrvatsko prijestolje? Objasni zašto su Zrinski i Frankopani pružili otpor Habsburgovcima. Sada ćete prepisati plan ploče i riješiti 100. i 101. stranicu u radnoj bilježnici.

Ali, o svemu ćemo još malo ponoviti i na zabavniji način na:

<https://wordwall.net/resource/1119212/priroda-i-dru%C5%A1tvo/stoljetna-borba-za-o%C4%8Duvanje-samostalnosti>

<https://wordwall.net/hr/resource/1671257/priroda-i-dru%C5%A1tvo/priroda-i-dru%C5%A1tvo-stoljetna-borba-hrvata-za>

Plan ploče

|  |
| --- |
| **STOLJETNA BORBA ZA OČUVANJE SAMOSTALNOSTI**  7. st. 8.st. 9.st. 10. st. 11. st. 12. st. 13. st. 14. st. 15. st. 16. st. 17. st. 18. st 19. st. 20. st. 21. st.  Ferdinand Habsburši na  hrvatskom prijestolju  poraz hrvatske vojske na Krbavskom polju  Arpadovići na hrvatskom prijestolju  otpor Zrinskih i Frankopana Habsburgovcima |

Sretno!